ce se întâplă la sf. Liturghie ?
A
ceste rânduri se adresează celor care nu prea merg la slujbe, considerând că au suficientă credință în sufletul lor, dar și celor care merg și se concentrează cu greu să le urmărească. Toți creștinii au nevoie să înțeleagă, măcar în linii mari, conținutul și scopul slujbelor bisericești, dintre care cea mai importantă este Sf. Liturghie. Ea are nevoie, asemeni Sf. Scripturi, de o interpretare canonică, nu subiectivă.
Cea mai răspândită interpretare, dar nu și cea mai inspirată, este cea care face din Liturghie o dramatizare, având ca subiect viața pământească a lui Hristos, de la Naștere la Înălțare. Această interpretare alegorică, ce insistă pe anumite detalii și ignoră momente esențiale, precum sărutul păcii și împărtășirea cu Sfintele Taine, a avut o contribuție nefastă la clericalizarea Bisericii și la înstrăinarea laicilor de cele sfinte.
E drept că Domnul Hristos ne-a cerut să aducem jertfa liturgică „întru pomenirea Lui”, dar această pomenire nu se reduce nicidecum la viața Lui pământească. Nu este doar un memorial (ce indică trecutul și absența), ci o celebrare a prezenței („Eu sunt cu voi în toate zilele...”). Fiecare Liturghie este o experiență a „cerurilor deschise” și a vieții veșnice, iar cei ce o refuză sau o ignoră nu vor avea parte de aceste daruri pregătite de Domnul Hristos. 
SĂ NU LIPSIM DE LA LITURGHIE !
„T
ot creștinul se cade să-și facă răgaz pentru sfânta biserică a lui Dumnezeu și să nu lipsească vreodată de la Sf. Liturghie celebrate în ea; aceasta, atât din pricina sfinților îngeri care rămân în ea și scriu de fiecare dată pe cei ce intră și se arată lui Dumnezeu și fac rugăciuni pentru ei, cât și din pricina harului Duhului Sfânt care e prezent nevăzut pururea în ea și care preface și transformă pe fiecare din cei ce se găsesc aici și îl replămădește, proporțional cu el însuși, în ceea ce e mai dumnezeiesc, chiar dacă el însuși nu simte aceasta. 
Căci de darurile Duhului Sfânt ne împărtășim acum prin credință, iar în veacul viitor, după făgăduința pe care o primim cu nădejde, ne vom împărtăși cu însăși realitatea lor, trecând de la credință la vedere, când Însuși Mântuitorul nostru Iisus Hristos ne va preface în El Însuși prin suprimarea stricăciunii din noi și prin dăruirea Tainelor arătate prin simbolurile de aici.”
Sf. Maxim Mărturisitorul, Mistagogia

Tâlcuire simbolicã 

a Sfintei Liturghii

A. VECERNIA 

– vremea Vechiului Testament –

1.”Doamne strigat-am”

psalmodia 

Plângerea lui Adam și a urmașilor lui pentru 
Căderea în păcat și despărțirea de Dumnezeu. (Romani V, 12)
2. ”Lumină lină”

Intrarea cu cădelnița și stihoavna

Profeții Vechiului Testament se bucură de lumina lui Hristos. (Ioan VIII, 56)

B. UTRENIA 

– vremea Noului Testament – 

3. ”Dumnezeu este Domnul”

psalmodia  și Proscomidia

Întruparea, lucrarea și Pătimirea lui Hristos. (Isaia IX, LIII)
4. ”Învierea lui Hristos văzînd”

catavasiile canonului și 

partea a II-a a Proscomidiei.

Petrecerea printre noi a Celui Înviat. Mijlocirea sfinților și pomenirea credincioșilor, vii și adormiți în nădejdea Învierii. (Coloseni I)
5. ”Toată suflarea să laude pe Domnul”

Laudele și Doxologia; 

încheierea Proscomidiei.

Bucuria întregii Creații aduse la lumină. Înălțarea Domnului (revenirea Evangheliei) și Cincizecimea (rânduiala închinării clerului). (1 Timotei III, 16)

C. LITURGHIA CUVÂNTULUI 

– vremea Bisericii Luptătoare –
6. ”Întru Împărăția Ta când 
vei veni”

Binecuvântarea, Ectenia Mare 

și cele 3 antifoane.

Lucrarea apostolică a Bisericii în lume de-a lungul istoriei. Pescuirea minunată (Ioan XXI), adunarea tuturor ucenicilor lui Hristos dintre neamuri.

7. ”Veniți să ne închinăm”

Intrarea Mică (cu Evanghelia) și 

Cântarea întreit sfîntă („Sfinte Dumnezeule”).

Îndreptarea prin pocăință a credincioșilor pt. a intra în Împărăția Cerurilor. (Apoc XXI, 27)
8. ”Evanghelicele învățături”

citirea din Apostol și Evanghelie

predica și concedierea celor nepregătiți.

Odihna și pacea celor ce luptă duhovnicește. Sfârșitul lumii și a Doua Venire a Domnului. Înfricoșătoarea Judecată și despărțirea neghinei de grâu. (Matei XIII, 30)

D. LITURGHIA EUHARISTICĂ 
– vremea Bisericii Triumfătoare –
9. ”Toată grija cea lumească 
să o lepădăm”

Intrarea Mare (cu cinstitele
Daruri), sărutarea păcii și Crezul.

Intrarea slugilor bune și credincioase
în bucuria Domnului (Matei XXV, 21). Familiaritatea lor în credință și Adevăr. Deplina adeverire a credinței.
10. ”Sus să avem inimile !”

Anafora (canonul euharistic) culminînd în Epicleză (invocarea Duhului Sfînt).

Unirea oamenilor cu îngerii în mulțumire și laudă. Evocarea Lucrării Sf. Treimi. Revăr-sarea Duhului Sfânt peste cei aleși. (Ioil III)
11. ”Sfintele (se dau) sfinților”

Rugăciunea Domnească și 

Împărtășirea cu Sf. Trup și Sânge.

Actualizarea Cinei tainice pentru cei îndrăgostiți de Hristos. Înfierea celor mântuiți (Romani VIII, 23) și îndumnezeirea lor după har. (Ioan X, 35)  

Fericita comuniune ce nu va avea sfârșit.

12. ”Cu pace să ieșim !”

Rugăciunea amvonului și 

formula de încheiere (apolisul).

Revenirea în lume ca martori (misionari) ai Împărăției. Asumarea angajamentului de pocăință și reluarea luptei duhovnicești cu puteri sporite. (Fapte XXVI, 16)

